Бәләкәстәрем,ти ҙә тора шул әсәләре.Ниндәй бәләкәс булһын инде улар:Айназға-өс,Диләгә-биш тулды.Ҙурҙар инде! Ни эшләһәләр ҙә ҡулдарынан килә. Бөгөн дә,әсәләре сығып киткәс,һөт эсеп алдылар ҙа эшкә тотондолар.Тәүҙә эште йоҡлаған урын -ерҙәрен йыйыштырыуҙан башланылар:Дилә юрған-мендәрҙәрҙе иҙәнгә төртөп төшөрөп торҙо,ә Айназ уларҙы өҫтәл аҫтына ташыны.Шулай итеп,ике карауат та йыйыштырылды.Тиҙ генә иҙән дә йыуып алдылар:бөгөн иртән генә индереп ҡуйылған бер биҙрә һыуға таҫтамалды тығып алдылар ҙа иҙәндәрҙе,һуңынан өҫтәл-шкафтарҙы,тәҙрә төптәрен һөрттөләр.Көҙгө менән гәлсәр кәнфит һауыты ла буш ҡалманы-бөтә нәмә ялт итте. Айназ,эшкә бирелеп китеп, яңылыш һыулы биҙрәгә ултырып,салбарын еүешләгәйне-аптырап та торманы,өҫтәл аҫтындағы ,йыйыштырылған мендәргә ултырып алғас,салбары кипте лә ҡуйҙы.Баш эшләһә,егет кеше бер ҡасан да аптырап ҡалмай инде ул!